**รายงานปัญหามลพิษอากาศและแหล่งกำเนิดมลพิษหลักในพื้นที่**

**องค์การบริหารส่วนตำบลทุ่งกระพังโหมประจำปี พ.ศ. 2561**

**กองสาธารณสุขและสิ่งแวดล้อม**

**องค์การบริหารส่วนตำบลทุ่งกระพังโหม**

**รายงานปัญหามลพิษอากาศและแหล่งกำเนิดมลพิษหลักในพื้นที่**

**องค์การบริหารส่วนตำบลทุ่งกระพังโหมประจำปี พ.ศ. 2561**

**------------------**

 มลพิษทางอากาศเป็นปัญหาสำคัญที่เกิดขึ้นในประเทศไทย และมีความรุนแรงในเมืองใหญ่ โดยมีสาเหตุทั้งที่คล้ายคลึงกันและแตกต่างกันไปตามลักษณะของเมืองและแหล่งกำเนิดมลพิษ แต่โดยรวมกล่าวได้ว่า มลพิษทางอากาศหลักมีต้นตอมาจากการจราจรและระบบคมนาคมขนส่ง โรงงานอุตสาหกรรมที่มาจากนโยบายการขยายอุตสาหกรรมอย่างต่อเนื่อง และการเผาไหม้ของชีวมวลจากไฟป่าและเกษตรกรรม ในจังหวัดนครปฐม รวมทั้งพื้นที่ขององค์การบริหารส่วนตำบลทุ่งกระพังโหม จะประสบปัญหาจากฝุ่นละอองอนุภาคขนาดไม่เกิน 10 และ 2.5 ไมครอน และเขม่าควันเป็นหลัก ซึ่งเกิดจากการเผาไหม้ของชีวมวลที่ลอยตัวอยู่ในชั้นบรรยากาศเป็นเวลานานเนื่องจากสภาพภูมิประเทศที่เป็นแอ่งกระทะทำให้การถ่ายเทอากาศเป็นไปไม่ดีนัก ในช่วงปลายฤดูหนาวและต้นฤดูร้อน ในการแก้ไขปัญหาภาคประชาชนต้องให้ความตระหนักสนใจ และมีส่วนร่วม ภาคเอกชนต้องมีความใส่ใจ องค์การบริหารส่วนตำบลต้องมีการบังคับใช้กฎหมายที่เข้มงวด และมีการสนับสนุนจากนโยบายของภาครัฐบาลเพื่อลดปัญหามลพิษทางอากาศที่อาจส่งผลกระทบต่อสุขภาพของประชาชนได้

**สถานการณ์ปัญหามลพิษในพื้นที่องค์การบริหารส่วนตำบลทุ่งกระพังโหม**

จากการเก็บรวบรวมข้อมูล พบว่า

1.ปัญหามลพิษทางอากาศที่เกิดขึ้นในพื้นที่ โดยส่วนใหญ่เกิดจากผลของการดำเนินการหรือการกระทำกิจกรรมใดๆของมนุษย์เป็นสำคัญ

2.ปัญหามลพิษทางอากาศสำคัญที่เกิดขึ้นในพื้นที่ คือ ปัญหาหมอกควันจากการเผาไร่อ้อยของกลุ่มเกษตรกรผู้ปลูกอ้อยในพื้นที่ ในช่วงปลายฤดูหนาวและช่วงต้นฤดูร้อน โดยขาดความตระหนักถึงปัญหาสิ่งแวดล้อมและผลกระทบที่ตามมา ส่งผลให้เกิดหมอกควันลอยตัวอยู่ในชั้นบรรยากาศเป็นเวลานานเนื่องจากภูมิประเทศที่เป็นแอ่งกระทะทำให้อากาศถ่ายเทในช่วงปลายฤดูหนาวและต้นฤดูร้อน อย่างไรก็ตามปัญหานี้ไม่ใช่ปัญหาเฉพาะในเขตพื้นที่องค์การบริหารส่วนตำบล และเป็นปัญหาที่เกิดขึ้นทั่วทั้งประเทศ

3.ปัญหามลพิษทางอากาศ ที่มีสาเหตุจากการคมนาคมขนส่ง การจราจรที่คับคั่ง ไม่พบในเขตพื้นที่องค์การบริหารส่วนตำบลทุ่งกระพังโหม เนื่องจากพื้นที่ยังไม่มีความหนาแน่นของประชากร

4.ปัญหามลพิษทางอากาศ ที่มีสาเหตุจากการประกอบอุตสาหกรรม ไม่พบในเขตพื้นที่องค์การบริหารส่วนตำบลทุ่งกระพังโหม เนื่องจากพื้นที่ส่วนใหญ่จะประกอบอาชีพเกษตรกรรม การประกอบอุตสาหกรรมขนาดใหญ่ไม่มีในพื้นที่

จากที่กล่าวมาทั้งหมดนี้ ในการแก้ไขปัญหาของพื้นที่ต้องอาศัยความร่วมมือระหว่าง องค์กรปกครองส่วนท้องถิ่น ประชาชนในพื้นที่ หรือหน่วยงานส่วนกลาง แต่กิจกรรมอันก่อให้เกิดการปนเปื้อนมลพิษทางอากาศยังคงมีอยู่อย่างต่อเนื่อง จำเป็นที่องค์การบริหารส่วนตำบลจะต้องมีการประชาสัมพันธ์ เพื่อสร้างความตระหนักให้กับประชาชนทั่วไป ผู้ประกอบการและผู้ที่มีส่วนได้เสียโดยตรงทราบ เพื่อช่วยแก้ไขปัญหามลพิษทางอากาศในระยะยาวต่อไป

-2-

**ข้อเสนอแนะในการแก้ไขปัญหา**

การแก้ไขปัญหาขององค์การบริหารส่วนตำบลทุ่งกระพังโหม ส่วนใหญ่ยังเน้นอยู่ที่การรับมือมากกว่าการป้องกันหรือการส่งเสริมคุณภาพสิ่งแวดล้อม ซึ่งยุคปัจจุบันควรจะถึงเวลาที่แต่ละภาคส่วนสังคมต้องร่วมมือสร้างภูมิคุ้มกันให้กับสิ่งแวดล้อมและสังคม ด้วยวิธีการใส่ใจกับผลกระทบที่อาจเกิดขึ้นจากกิจกรรมต่างๆ ของประชาชน และช่วยกันลดมลพิษทางอากาศที่เกิดขึ้น โดยใช้แนวทางการป้องกันไม่ให้เกิดปัญหาซึ่งในระยะยาวจะมีผลดีมากกว่าการหาวิธีแก้ไขปัญหา

 ปัญหามลพิษทางอากาศและเขม่าควันจากการเผาไหม้ เป็นปัญหาที่เกิดจากกิจกรรมของมนุษย์เป็นส่วนใหญ่ ดังนั้นการแก้ไขปัญหาจึงต้องเรียนรู้และปรับตัวเพื่อรับสถานการณ์โดยอาจใช้แนวทางตามปรัชญาเศรษฐกิจพอเพียงของพระบาทสมเด็จพรเจ้าอยู่หัวซึ่งสามารถนำไปปรับใช้ได้ในการแก้ไขปัญหาหมอกควัน โดยเริ่มต้นที่ประชาชนศึกษาหาความรู้และต้องเปลี่ยนพฤติกรรม ลดกิจกรรมที่ทำให้เกิดปัญหาหมอกควัน เห็นได้ว่าโดยแนวคิดนั้น การที่จะทำให้สภาพอากาศให้ดีขึ้นนั้น สามารถจัดการได้ หากประชาชนให้ความร่วมมือกันจะสามารถลดปัญหามลพิษทางอากาศได้ และส่งผลให้คุณภาพชีวิตของประชาชนที่ดีขึ้น